钦定古今图书集成/明伦汇编/官常典/第356卷 > 卢琼
## 钦定古今图书集成/明伦汇编/官常典/第356卷 > 卢琼

按《明外史马录传》，“卢琼，字献卿，浮梁人。正德六年进
士。由固始知县入为御史。世宗即位，疏请尽撤天下
镇守中官，寻争兴献王皇号。嘉靖改元，上言景皇帝
有拨乱大功，而《实录》犹称郕戾王。敬皇帝深仁厚泽，
而《实录》成于佳芳手。是非颠倒，乞诏儒臣改撰。”帝惟
命史官正《孝宗实录》之不当者，出按畿辅。桂萼疾台
谏排己，考察京官既竣，令科道互纠劾。吏科都给事
中王俊民等争之。琼与同官刘隅等亦言“交相批抵
报复非盛世事。”帝切责俊民、隅，夺其俸五月，琼等皆
三月，而命部院考之。琼竟以劾勋谪戍边。赦还，卒。